als_Latn dik_Latn sag_Latn
Makina e pare fluturuese, si ne filma fantashkencoreTweet
Ka qenë një ëndërr fantastiko- shkencore për dekada me radhë, një makinë e cila ngrihet krejt thjesht në ajër për të shmangur trafikun. Megjithatë një firmë sllovake tha që më në fund e ka zgjidhur këtë problem. Aeromobili mund të fluturojë rreth 700 metra me një serbator benzinë dhe kur i mbledh krahët, e nxë një hapësirë normale parkimi.
Aeromobili është një makinë fluturuese që i përmbush standardet e hapësirës së parkimit dhe mund të ngrihet ose të ulet në cilindo aeroport në botë. Kur është si makinë, mund të parkohet në një hapësirë normale dhe gjithashtu mbushet me benzinë në çdolloj karburanti.
Tatiana Veber, zëdhënësja e AeroMobilit tha: “Kemi që në vitin 1990 që punojmë mbi konceptin e një makine fluturuese. Modeli ynë i parë dukej goxha i çuditshëm dhe do të kishte probleme në përdorimin e përditshëm. Kjo ishte një shenjë për të përmirësuar konceptin e makinës fluturuese në mënyrë që të përshtatej me trafikun e zakonshëm rrugor. Kemi marrë mendime pozitive nga disa ekspertë të avionëve, të cilët e vlerësuan dizajnin dhe zgjidhjen teknike të procesit të transformimit.”
Makina është ndërtuar të mbushet me benzinë në një karburant çfarëdo duke përdorur motorin Rotax 912 ULS. Prototipi i tretë i AeroMobilit është gati të prezantohet më 29 tetor në Festivalin e Pionierëve në Austri. Megjithatë dizajni akoma nuk është i përsosur, krahët mblidhen prapa drejtuesit kur mjeti është si makinë./Ballkanweb
als_Latn als_Latn als_Latn als_Latn als_Latn